b'\n_START_ARTICLE_\nJosipina Vidmar\n_START_SECTION_\n\xc5\xbdivljenjepis\n_START_PARAGRAPH_\nPoro\xc4\x8dena je bila z Josipom Vidmarjem, de\xc5\xbenikarskim mojstrom. Sprva je bila spretna \xc5\xa1ivilja in prodajala je na semnjih. Bila je izredno sposobna, razgledana in napredna \xc5\xbeenska. Na pamet je znala vse Pre\xc5\xa1ernove pesmi. Tudi finance ji niso bile neznane, saj je ekonomsko in plansko vodila dru\xc5\xbeinsko podjetje. Leta 1901 je prva predlagala, da ustanovijo \xc5\xbeensko dru\xc5\xa1tvo v Ljubljani, po ustanovitvi ga je podpirala predvsem finan\xc4\x8dno._NEWLINE_Rodila je enajst otrok, od katerih jih je sedem odraslo in so bili izredno uspe\xc5\xa1ni. Najstarej\xc5\xa1i Milan je bil svetovno znani elektroin\xc5\xbeenir in \xc5\xa1ahovski velemojster. Stane je bil sokolovec in uspe\xc5\xa1en direktor. Josip je postal knji\xc5\xbeevnik, Ciril pa uspe\xc5\xa1en zalo\xc5\xbenik. Meta je vpeljala izrazni ples na Slovenskem.'